27.5.2009 Jurnalul Oficial al Uniunii Europene L 128/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 431/2009 AL CONSILIULUI din 18 mai 2009 de modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membre CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, prezentată în urma consultării Comitetului Economic şi Financiar, având în vedere avizul Parlamentului European (!), având în vedere avizul Băncii Centrale Europene (?), întrucât: Amploarea și intensitatea crizei financiare internaționale afectează cererea potențială de asistență financiară comu- nitară pe termen mediu în statele membre din afara zonei euro și impun o creştere considerabilă a plafonului stabilit prin Regulamentul (CE) nr. 332/2002 (*) pentru suma totală a împrumuturilor care pot fi acordate statelor membre de la 25 de miliarde EUR la 50 de miliarde EUR. Ținând seama de experiența recentă dobândită în ceea ce priveşte funcţionarea asistenței financiare pe termen mediu, ar trebui clarificate sarcinile şi responsabilitățile Comisiei şi ale statelor membre implicate în punerea în aplicare a Regulamentului (CE) nr. 332/2002. În plus, condițiile de acordare a asistenței financiare ar trebui stabilite cu precizie într-un memorandum de înţelegere încheiat între Comisie și statul membru în cauză. () Avizul din 24 aprilie 2009 (nepublicat încă în Jurnalul Oficial). (?) Avizul din 20 aprilie 2009 (JO C 106, 8.5.2009, p. 1). () JO L 53, 23.2.2002, p. 1. (3)  Normele care reglementează unele aspecte ale gestionării financiare a asistenței financiare comunitare ar trebui clarificate. Din motive operaționale, statului membru în cauză care beneficiază de asistență financiară ar trebui să i se ceară plasarea fondurilor primite într-un cont special creat la banca sa centrală națională și transferarea sumelor datorate într-un cont la Banca Centrală Europeană cu câteva zile înaintea scadențelor. ( Buna gestiune a asistenței financiare comunitare primite este extrem de importantă. Prin urmare, fără a aduce atingere articolului 27 din Statutul Sistemului European al Băncilor Centrale şi al Băncii Centrale Europene, prezentul regulament ar trebui să prevadă posibilitatea, atunci când se dovedeşte necesar, a efectuării de controale de către Curtea de Conturi Europeană și de către Oficiul European de Luptă Antifraudă în statele membre care beneficiază de asistență financiară comu- nitară pe termen mediu, astfel cum se prevede deja în acordurile de împrumut existente. (5) Prin urmare, Regulamentul (CE) nr. 332/2002 ar trebui modificat în consecință. (6)  Prezentul regulament ar trebui să se aplice imediat tuturor noilor acorduri de împrumut şi acordurilor de împrumut existente, în cazul și cu ocazia revizuirii acestora, ADOPTĂ PREZENTUL REGULAMENT: Articolul 1 Regulamentul (CE) nr. 332/2002 se modifică după cum urmează: 1. La articolul 1 alineatul (1), paragraful al doilea se înlocuieşte cu următorul text: „Suma totală a împrumuturilor care pot fi acordate statelor membre în temeiul acestui mecanism este limitată la 50 miliarde EUR valoare principal.”